|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM**  **ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Környezetépítés - installáció ● Built environment - installation

## Azonosító (tantárgykód)

BMEEPLAQ802

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | – | – |
| gyakorlat | 3 | önálló |
| laboratóriumi gyakorlat | – | – |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

3

## Tantárgyfelelős

|  |  |
| --- | --- |
| neve: | Dankó Zsófia DLA  egyetemi adjunktus  danko.zsofia@epk.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Lakóépülettervezési Tanszék

## A tantárgy weblapja

http://kor-lako.blogspot.hu

## A tantárgy oktatásának nyelve

magyar

## A tantárgy tantervi szerepe, ajánlott féléve

Kötelezően választható tárgy az alábbi képzéseken:

#### 3N-M0 ● Építészmérnöki nappali osztatlan mesterképzés, kötelezően választható tárgy az Építőművészeti Specializáción

### Választható tárgy:

2.    3N-M0 ● Építészmérnöki osztatlan mesterképzés, 3. félévétől.

3.    3N-A1 ● Építészmérnöki alapképzési szak, alapképzés magyar nyelven, 3. félévétől

4.    3N-ME ● Építész mesterképzési szak, magyar nyelven, 1. félévétől

5.    A Kar további specializációjának hallgatói számára.

## Közvetlen előkövetelmények

### Erős előkövetelmény:

#### BMEEPLAA301, Lakóépülettervezés 2.

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2022. március 30.

# Célkitűzések és tanulási eredmények

## Célkitűzések

Az évente megújuló tematikájú kurzus célja az építészeti tervezésen túl a hallgatók valóságos feladatokba (pl. kisléptékű, efemer pavilon és installáció) való bevonása. Hogyan lehet a megépítéshez a tervet úgy kidolgozni, hogy az egyetemisták által tervezett pályázati terv megtarthassa az eredeti koncepcióját? A tantárgy szándéka a hallgatói munkák egyetemi évek alatt történő megvalósítása. Az 1:1-es építésnek nagy jelentőséget tulajdonítunk, az építőtáborokat kiváló oktatási eszköznek tartjuk, hiszen a kivitelezés, a gyakorlat által sokat lehet tanulni, fejlődni és közösséget építeni. A félév multidiszciplináris: a hallgatók közösségi építészeti projektekben jártas meghívott előadók, szakági tervezők és szakemberek segítségével alkothatnak. A kurzus célja továbbá, hogy az Építőművészeti Specializáció kötelezően választható tantárgyblokkjának elemeként támogassa a specializáción folyó munkát, egyúttal a Lakóépülettervezési Tanszék Szociális lakhatás műhely ezirányú oktatási és kutatási tevékenységét.

## Tanulási eredmények

A tantárgy sikeres teljesítésével elsajátítható kompetenciák

### Tudás – a KKK 7.1.1.a pontja szerint:

#### Megfelelő mértékben ismeri az építészethez kapcsolódó humán tudományokat és az építészetre ható képzőművészeteket.

#### Ismeri a kortárs építészet legfontosabb elméleteit, meghatározó tervezőit és épületeit.

### Képesség – a KKK 7.1.1.b pontja szerint:

* + - 1. Képes egyszerre több tervezési szempont integrálására.

#### Legalább egy részterületen az átlagosan elvárhatónál magasabb szintű képességekkel rendelkezik.

### Attitűd – a KKK 7.1.1.c pontja szerint:

#### Törekszik az építészmérnöki szakma közösségi szolgálatba állítására, érzékeny az emberi problémákra, nyitott a környezeti és társadalmi kihívásokra.

#### Nyitott az új információk befogadására, törekszik szakmai- és általános műveltségének folyamatos fejlesztésére.

### Önállóság és felelősség – a KKK 7.1.1.d pontja szerint:

#### 1. Döntéseit körültekintően, szükség esetén a megfelelő szakterületek képviselőivel konzultálva, de önállóan hozza és azokért felelősséget vállal.

#### 2. Munkáját személyes anyagi és erkölcsi felelősségének, és az épített környezet társadalmi hatásának tudatában végzi.

#### 3. Nyitottan fogadja a megalapozott kritikai észrevételeket.

#### 4. Az elkészített munkájáért (dolgozatok, beadandó feladatok) felelősséget vállal.

#### Click here to enter text.

## Oktatási módszertan

Gyakorlatok látogatása, hallgatói prezentációkra való felkészülés, konzultációkon való részvétel, féléves tanulmány elkészítése.

## Tanulástámogató anyagok

### Szakirodalom

* félévek témája szerint aktualizálva
* STONOROV, Tolya (szerk.) Design Build Studio, Crafting Meaningful Work in
* Architecture Education, New York: Routledge, 2018.
* Dúll Andrea: A környezetpszichológia alapkérdései - Helyek, tárgyak, viselkedés  
  Dúll Andrea: Tér-rétegek - Tanulmányok a XXI. század térfordulatairól
* BORSOS Melinda DLA (szerk.) - DIMITRIJEVIC Tijana DLA (szerk.): ÉRZÉKENY GERILLÁK, Közösségi tervezés és szociális építészet találkozása az építészoktatásban, Budapest: NKA Nemzeti Kulturális Alap, MICROarchitects Group, 2021
* JAKAB, Csaba (szerk.) – MÁRTON László Attila (szerk.): Építés, Budapest: Hét-Fő Bt., 2014.
* KEMES Balázs: Nyitottság és integráció az alkotói munkában.  
  Budapest: BME Építőművészeti Doktori Iskola, 2015
* FAZEKAS Katalin: Közösség és építészet, Komplex tervezői megközelítések.  
  Budapest: BME Építőművészeti Doktori Iskola, 2017
* FEHÉR Bori: Reziliens közösségek – A szociális design lehetőségei.  
  Budapest: MOME Doktori Iskola, 2019

### Jegyzetek

* félévek témája szerint aktualizálva

### Letölthető anyagok

* [félévek](https://yearbook.archi) témája szerint aktualizálva

# Tantárgy tematikája

* nyitóelőadás, a félév témája és a tervezési feladatok, (pályázatok) ismertetése
* tematikus 1. (a féléves témához kapcsolódó környezetépítészeti) előadás
* tematikus 2. (a féléves témához kapcsolódó környezetépítészeti) előadás
* tematikus 3. (a féléves témához kapcsolódó építészeti, alkotótábori) előadás és hallgatói tervismertető, konzultáció
* tematikus 4. (a féléves témához kapcsolódó építészeti, alkotótábori) előadás és hallgatói tervismertető, konzultáció
* hallgatói prezentációk és a részfeladatok értékelése
* helyszínbejárás (féléves témához kapcsolódó megvalósult projekt megtekintése)
* csapatonkénti konzultáció
* csapatonkénti konzultáció
* félévzáró hallgatói prezentációk bemutatása
* értékelés és a végleges tervek leadása

1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### Az előadás látogatása kötelező, a megengedett hiányzások számát a Tanulmányi- és Vizsgaszabályzat (TVSZ) írja elő.

### Vitás esetekben a TVSZ, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Szorgalmi részteljesítmény-értékelés:* a tantárgy tudás, képesség, attitűd, valamint önállóság és felelősség típusú kompetenciaelemeinek komplex érékelési módja, melynek megjelenési formája a kiadott vagy választott feladat csoportos elkészítése és prezentációja, benyújtása, illetve bírálata a félév során. Tartalmát, követelményeit, beadási határidejét, értékelési módját az adott félév tematikájához illeszkedően az oktatók határozzák meg. A számonkérés típusa a TVSZ 109. § b) szerinti részteljesítmény-értékelés: „a félévközi haladás regisztrálása folyamatos oktatói visszajelzés mellett támogató (formális) részteljesítmény értékeléssel” ennek formája tervezési feladat vagy házi pályázat, mely szövegértésen alapuló, csoportos tervezési feladat. Konkrét követelménye a részvétel, azaz a feladat elkészítésében, benyújtásában való részvétel.

### *Vizsgaidőszakban végzett teljesítményértékelések:*

#### -

## Teljesítményértékelések részaránya a minősítésben

### Az aláírás megszerzésének feltétele a beadott, elfogadható minőségű szemináriumi dolgozat.

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| A beadott munka értékelése: | 100% |
| összesen: | ∑100% |

### A féléves érdemjegy a félévközi munka alapján születik.

## Érdemjegy megállapítás

| Érdemjegy | ECTS minősítés | Teljesítmény\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* | | |

## Javítás és pótlás

### Pótlás és javítás a TVSZ 121.-123. § szerint.

#### Pótlás, javítás a féléves Kari Munkarend szerint.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×3=36 |
| félévközi feladatok elkészítése | 30 |
| kijelölt tananyag önálló elsajátítása | 24 |
| összesen: | ∑ 90 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2022. március 30.